ଦିଗପହଣ୍ଡି,୫।୧୨(ଡି.ଏନ.ଏ.)- ଦିଗପହଣ୍ଡି ବନ ବିଭାଗ ମଙ୍ଗଳବାର ଏକ ଚନ୍ଦନ ଗଛ ଜବତ କରିଛି। ଦ\nସ୍କୁଲ ପରିସରରୁ ଚନ୍ଦନଗଛ କାଟିଲେ ଦୁର୍ବୃତ୍ତ\t December 6th, 00:00 AM December 6th, 00:00 AM\nଦିଗପହଣ୍ଡି,୫।୧୨(ଡି.ଏନ.ଏ.)- ଦିଗପହଣ୍ଡି ବନ ବିଭାଗ ମଙ୍ଗଳବାର ଏକ ଚନ୍ଦନ ଗଛ ଜବତ କରିଛି। ଦିଗପହଣ୍ଡି ବ୍ଲକ ପତାଣ୍ଡ ଗ୍ରାମ ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ ପରିସରରେ ଥିବା ଚନ୍ଦନ ଗଛକୁ କାଟି କିଛି ଅଜଣା ଦୁର୍ବୃତ୍ତ ଚୋରାଚାଲାଣ ପାଇଁ ଉଦ୍ୟମ କରିଥିଲେ। କିନ୍ତୁ ସେଥିରେ ସଫଳ ହୋଇପାରିନଥିଲେ। ଗତ ଶନିବାର ବିଳମ୍ବିତ ରାତିରେ ଦୁର୍ବୃତ୍ତମାନେ ଗଛ କାଟିଥିଲେ। ସକାଳ ହୋଇଯିବାରୁ ସେମାନେ ଫେରାର ହୋଇଯାଇଥିଲେ। ରବିବାର ବିଦ୍ୟାଳୟ ଛୁଟି ଥିବାରୁ ସୋମବାର ସକାଳେ ଘଟଣା ଜଣାପଡ଼ିଥିଲା। ପ୍ରଧାନ ଶିକ୍ଷକ ସନାତନ ପଟ୍ଟନାୟକ ଏନେଇ ବ୍ଲକ ଶିକ୍ଷାଧିକାରୀ ଚନ୍ଦନ କୁମାର ରଥଙ୍କୁ ଜଣାଇଥିଲେ। ତାଙ୍କ ପରାମର୍ଶକ୍ରମେ ବିଦ୍ୟାଳୟ ପରିଚାଳନା କମିଟି ସଭାପତି ପଞ୍ଚାନନ ଦୋରା ଏନେଇ ଦିଗପହଣ୍ଡି ଥାନାରେ ଏତଲା ଦେଇଥିଲେ। ପୋଲିସର ସୂଚନା ଅନୁସାରେ ବନ ବିଭାଗ ରେଞ୍ଜର ଏ. ମାଧବୀଲତା ୟୁଡି ୧୨/୧୭-୧୮ ଅନୁଯାୟୀ ମୋକଦ୍ଦମା ରୁଜୁ କରିଛନ୍ତି।
